# [http://www.stvrtoknaostrove.sk/images/csutortok/hu/logo.gif](http://www.stvrtoknaostrove.sk/hu/index.php)Obec Štvrtok na Ostrove - Csallóközcsütörtök Község 930 40 Štvrtok na Ostrove č. 454/1

# COVID 19 - TESZTELÉSI TÁJÉKOZTATÁS

Csallóközcsütörtök Község ezúton tájékoztatja a lakosokat, hogy a koronavírusra vonatkozó tesztelés helyszíne községünkben a kultúrház lesz. A tesztelésre szombaton, október 31-én és vasárnap, november 1-én kerül sor, mégpedig reggel 7 és este 10 óra között. (a tesztelési szünetek ideje naponta: 12,00-13,00 valamint 17,00-17,30)

**Községünk a következő beosztást javasolja a tesztelésen való részvételnél:**

**Szombaton** az alábbi utcák lakosai:

Erzsébeti, Bálvánkő, Fehérkereszt, Temetői, Kisároki, József majori Csákányi út, Fundus, Alsóvég, Gazdasor, Fő utca, Gombai út.

**Vasárnap** az alábbi utcák lakosai:

Annamajori út, Óvoda utca, Mezőutca, Zsák utca, Somorjai út, Iskola sor, Náray György utca, Mérey Mihály utca és a Szent Jakab utca valamint a Szél és Zsellér utcák.

Szeretnénk arra is felhívni a figyelmet, hogy tesztek számának megállapításánál az állami szervek az állandó lakhellyel bíró személyek számából indultak ki, ezerét javasoljuk, hogy a tesztelésen részt venni kívánók ezt vegyék figyelembe.

Mgr. Őry Péter

Polgármester